Omnibus sanctę christianitatis cultoribus notum facimus, quod Seguinus filius Garoldi de Bellomonte concessit Deo et sanctę Ma[rię] de Firmitate et monachis ejusdem loci quicquid pater ejus et mater dederant vel vendiderant ipsis monachis in terris et in d[-----] animalium ipsorum. Et si ipse dividit terram cum fratrem suo, dabit unam posam de terra prope grangiam de Chatvals antefatis mona[chis]. Si ipse voluerit terram suam vendere aut sub vadimonio ponere, debet eam prius offerre prefatis monachis. Si voluerint eam emi[terre] vadimonio accipere et eis dimitere. Quod si etiam frater ejus Petrus de sua parte terrę voluerit dare aut vendere aut sub vadimonio p[onere] antefatis monachis Firmitatis, nullomodo contradicet. Habuit tamen pro hac concessione octo sollidos. Hujus rei testes : Robertus capel[lanus] de Varennis; Bernardus Girardus, prepositus Senicei; Johannes et Petrus de Sancto Cyro; Robertus Villelmus; Brunus de Peirola. Ego Galterius Dei g[ratia] episcopus hoc quod continetur in presenti carta scriptum, actoritate Dei omnipotentis Patris et Filii et Spiritus Sancti, et beatorum apostolorum Petri et [Pauli], atque sancti Vincentii levite et martiris, omniumque sanctorum et nostra, confirmo, et ratum facio. Si quis illud violaverit, alienus [fuit a corpore] et sanguine domini nostri Ihesu Christi, et a communione sanctę ecclesię fiat, atque excommunationi in perpetuum subiaceat, nisi Deo et [fratribus] Firmitatis humiliatus plene satisfecerit.